Gernikatreets kors

Gernikatreets kors (baskisk: Gernikako Arbolaren Gurutzea, kastiljansk: Cruz del Árbol de Gernika) er en utmerkelse innstiftet i 1983 av regjeringen i den autonome regionen Baskerland i Spania til belønning av baskeres eller baskiskættedes innsats for Baskerland, forsvar for baskisk identitet og framragende samfunnsgagnlig, økonomisk og kulturelt virke.«Distinciones honoríficas», Baskerlands regjering. Gernikatreet er eiketreet i byen Gernika som symboliserer baskernes tradisjonelle friheter. Utmerkelsen ble regulert ved den baskiske regjeringens dekret i 1996.«DECRETO 236/1996, de 22 de octubre, por el que se regula la concesión de Distinciones y Honores del Gobierno Vasco» Boletin Oficial del Pais Vasco, nr. 217 ZK, 11. november 1996. Dekret fra Baskerlands regjering om utmerkelser. Blant de offisielle baskiske utmerkelsene rangerer Gernikatreets kors som den fremste, foran Lan Onari og Lagun Onari.

Utforming
Utmerkelsen består av et rødemaljert gullkors med en midtmedaljong i gull. Medaljongen har Gernikatreet som motiv. Dette er hentet fra Bizkaias våpenskjold. Advers bærer også innskriften «BETI ZUTIK» på den horisontale korsarmen. Baskerlands riksvåpen er plassert på revers med innskriften «Eusko Jaurlaritza – Gobierno Vasco» (Baskerlands regjering på baskisk og kastiljansk) under. Korsarmene har sammen innskrift som på forsiden. Mottagerens navn inskriberes på revers. Medaljen er opphengt i et bånd i rødt, grønt og hvitt. Fargene er hentet fra Baskerlands flagg.

 Mottagere 
Det kan maksimalt foretas én tildeling årlig, men i praksis har tildeling skjedd sjeldnere. Gernikatreets kors er tildelt: «Cruz del Árbol de Gernika», Baskerlands regjering.
 1983 Miguel Hernández Ocanto, guvernør i Caracas, Venezuela 
 1986 Jesús María Leizaola, regjeringspresident i Baskerland
 1987 Manuel Lekuona, president i Euskaltzaindia (Det baskiske språkakademi)
 1987 José Miguel de Barandiarán, president i Eusko Ikaskuntza (Institutt for baskiske studier) 
 1995 Rafael Caldera, president i Venezuela 
 1998 Ramón Rubial Cavia, president i Baskerlands generalråd
 2010 Jose Antonio Agirre Lekube, Baskerlands første lehendakari (regjeringspresident)
 2011 Carlos Garaikoetxea, Baskerlands lehendakari (regjeringspresident)«Garaikoetxea, premiado con la cruz del Árbol de Gernika», diariovasco.com, 19. oktober 2011.
 2012 José Antonio Ardanza Garro, lehendakari 1985–1999

Referanser

Kategori:Baskerland
Kategori:Utmerkelser
Kategori:Utmerkelser etablert i 1983